फॉरेन फंडिंग और पाकिस्तानी कनेक्शन का दावा, कनाडा नंबर से इंटरनेट कॉलिंग
Khalistan Amritpal Singh Arrest Updates; Ministry Of Home Affairs Seek Report | NIA Punjab Police Secret Report मिनिस्ट्री ऑफ होम अफेयर (MHA) भारत सरकार ने पंजाब सरकार से रविवार हुई गिरफ्तारी के बाद मिशन अमृतपाल सिंह संबंधी रिपोर्ट मांग ली है।
मिनिस्ट्री ऑफ होम अफेयर (MHA) भारत सरकार ने पंजाब सरकार से रविवार को हुई गिरफ्तारी के बाद मिशन अमृतपाल सिंह से संबंधित रिपोर्ट मांग ली है। जिसे पंजाब सरकार ने MHA के सुपुर्द कर दिया है। इतना ही नहीं, नेशनल इन्वेस्टिगेशन एजेंसी (NIA) ने इस संबंधी अपनी शुरुआती जांच रिपोर्ट को MHA को सौंप दी है। सामने आया है कि फरारी के दौरान विदेशी नंबर का यूज कर रहा था। वॉट्सऐप कॉलिंग के जरिए वह अपने साथियों के लिंक में था।
MHA की तरफ से पंजाब सरकार को अमृतपाल सिंह की फरारी से लेकर गिरफ्तारी तक और पंजाब पुलिस का लाइन ऑफ एक्शन के संबंध में रिपोर्ट भेजने को कहा। इस रिपोर्ट में MHA ने अमृतपाल सिंह की फरारी के बाद उसे पनहा देने वालों का पूरा ब्योरा मांगा। अमृतपाल की लोकेशन मूवमेंट की रिपोर्ट भी MHA ने मांगी। जिसके बाद आज पंजाब सरकार ने पूरा रिकार्ड MHA के हवाले कर दिया है।
वहीं, इस मामले में NIA ने अपनी रिपोर्ट MHA को सौंप दी है। NIA ने अपनी शुरुआती रिपोर्ट में अमृतपाल सिंह को फंडिंग और उसके ISI संबंधों का जिक्र किया है। इसके अलावा गिरफ्तारी के बाद हुई पूछताछ के बारे में भी MHA को बताया गया है।
विदेशी आतंकियों से संबंधों का भी जिक्र
पंजाब सरकार ने गिरफ्तारियों, पनाह देने वालों, विदेशी फंडिंग के अलावा विदेशी आंतकियों से अमृतपाल सिंह के संबंधों की जानकारी भी MHA को सौंपी है। पंजाब सरकार ने खासतौर पर अमृतपाल सिंह के पाकिस्तानी लिंक्स को उजागर किया है।
पर्दे के पीछे बैठे चेहरे बेनकाब करना चाहती है MHA
अमृतपाल सिंह के मामले में अभी तक 400 से अधिक लोगों को गिरफ्तार किया जा चुका है, लेकिन MHA उन चेहरों तक पहुंचना चाहती है, जो पर्दे के पीछे बैठ अमृतपाल सिंह की मदद कर रहे थे। इसके साथ ही पुलिस द्वारा किए गए प्रयासों के बारे में भी MHA ने जानकारी मांगी है।
विदेशी नंबर से करता था अमृतपाल कॉल
जांच में सामने आया है कि अमृतपाल सिंह फरार होने के बाद विदेशी नंबर के जरिए अपने चाहने वालों के साथ लिंक था। अमृतपाल सिंह ने हरियाणा से एक डोंगल खरीदी थी। इतना ही नहीं, उसने कनाडा का एक नंबर लिया, जिससे वह सिर्फ वॉट्सऐप चला रहा था। अपने मोबाइल में बिना कोई सिम डाले अमृपताल कनाडा के नंबर का कोड वॉट्सऐप में फीड कर उसे चला रहा था ताकि पुलिस उसे ट्रेस न कर सके।
पंजाब में बीते कुछ सालों में इस तकनीक का प्रयोग सिर्फ गैंगस्टर करते हैं। वहीं पंजाब पुलिस द्वारा केंद्र को लिखे जाने के बावजूद बिना सिम के वॉट्सऐप चलाने के खिलाफ कोई कार्रवाई नहीं की गई।
ये खबरें भी पढ़ें...
अमृतपाल ने कहां काटे फरारी के 36 दिन:6 राज्यों में 10 ठिकाने और 5 बार हुलिया बदला, पपलप्रीत संग एनर्जी ड्रिंक एन्जॉय करता दिखा
खालिस्तान समर्थक 'वारिस पंजाब दे' का प्रमुख अमृतपाल सिंह 36 दिन फरार रहने के बाद सलाखों के पीछे पहुंच गया है। 18 मार्च को पुलिस ऑपरेशन के दौरान बचकर भाग निकलने के बाद उसने 36 दिन तक पुलिस को जमकर छकाया। इस दौरान वह पंजाब, हरियाणा, उत्तराखंड, नई दिल्ली, महाराष्ट्र और राजस्थान में तकरीबन 10 ठिकानों पर रहा। पुलिस से बचने के लिए अमृतपाल ने 5 बाहर अपना हुलिया बदला। (पढें पूरी खबर)
अमृतपाल ने गिरफ्तारी के लिए रोडे गांव क्यों चुना?: भिंडरावाले का जन्म यहीं हुआ, भगोड़े के टैग से पीछा छुड़ा खालिस्तानी सपोर्ट पाने की प्लानिंग
अमृतपाल अमृतसर का रहने वाला है और जालंधर से फरार हुआ, लेकिन उसने गिरफ्तारी मोगा जिले के गांव रोडे में दी। 36 दिन से फरार अमृतपाल यहां के गुरुद्वारा संत खालसा पहुंचा। यहां पाठ किया। वहां मौजूद लोगों को प्रवचन दिया। उसके बाद पंजाब पुलिस ने उसे गिरफ्तार कर लिया। ऐसे में बड़ा सवाल है कि पंजाब के अलावा हरियाणा, उत्तर प्रदेश, उत्तराखंड और दिल्ली तक भागने वाले अमृतपाल ने गिरफ्तारी के लिए यह गांव क्यों चुना? (पढें पूरी खबर)
अमृतपाल की गिरफ्तारी की वजह 2 किरदार:पपलप्रीत अरेस्ट हुआ तो छिपने के ठिकाने नहीं मिले; पत्नी को लंदन जाने से रोका गया
36 दिन से पुलिस को चकमा दे रहा वारिस पंजाब दे चीफ खालिस्तान समर्थक अमृतपाल सिंह अचानक रविवार सुबह मोगा से गिरफ्तार हो गया। उसके करीबी यहां तक दावा कर रहे कि ये गिरफ्तारी नहीं सरेंडर है। इसके बाद सब यह जानने को उत्सुक हैं कि आखिर अचानक ऐसा क्या हुआ कि अमृतपाल को बाहर निकलने पर मजबूर होना पड़ा? (पढें पूरी खबर)